**D i s p o z i ț i a**

**nr. 466 din 21 octombrie 2021**

privind aprobarea procedurii de desemnare a consilierului de etică pentru personalul din aparatul de specialitate al Consiliului Județean Cluj

Președintele Consiliului Județean Cluj,

Având în vedere Referatul cu numărul 36651/2021 privind aprobarea procedurii de desemnare a consilierului de etică pentru personalul din aparatul de specialitate al Consiliului Județean Cluj;

În conformitate cu prevederile:

* art. 191 alin. (1) lit. a) și alin. (2) lit. b); ale art. 451-457; ale art. 528; ale art. 533; ale art. 536 și ale art. 557-560 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 1 alin. (1), ale art. 7 și ale art. 11 din Legea contenciosului administrativ nr. 554/2004, cu modificările și completările ulterioare;
* art. 3-6 din Hotărârea Guvernului nr. 931/2021 privind procedura de desemnare, atribuţiile, modalitatea de organizare a activităţii şi procedura de evaluare a performanţelor profesionale individuale ale consilierului de etică, precum şi pentru aprobarea modalităţii de raportare a instituţiilor şi autorităţilor în scopul asigurării implementării, monitorizării şi controlului respectării principiilor şi normelor privind conduita funcţionarilor publici;
* Hotărârea Guvernului nr. 583/2016 privind aprobarea Strategiei nationale anticoruptie pe perioada 2016-2020, a seturilor de indicatori de performanta, a riscurilor asociate obiectivelor si masurilor din strategie si a surselor de verificare, a inventarului masurilor de transparenta institutionala si de prevenire a coruptiei, a indicatorilor de evaluare, precum si a standardelor de publicare a informatiilor de interes public;
* Ordinul Secretariatului General al Guvernului nr. 600/2018 privind aprobarea Codului controlului intern managerial al entitatilor publice;
* Dispoziția Președintelui Consiliului Județean Cluj nr. 988/2017 privind aprobarea Planului de integritate pentru implementarea, la nivelul Consiliului Județean Cluj, a Strategiei nationale anticorupție;
* Dispoziția Președintelui Consiliului județean Cluj nr.19/2019 privind <LEGIS\_SELSTART>desemna<LEGIS\_SELEND>rea consilierului de etică pentru personalul din aparatul de specialitate al Consiliului Județean Cluj;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ cu modificările și completările ulterioare;

**d i s p u n e:**

**Art. 1.** Se aprobă Procedura privind desemnarea consilierului de etică pentru personalul din aparatul de specialitate al Consiliului Județean Cluj, prevăzute în *Anexa* la prezenta dispoziție.

**Art.2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare sau pentru motive temeinice, în termen de maxim 6 luni de la data emiterii acesteia. consilierului de etică

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Cu punerea în aplicare şi ducerea la îndeplinire a prevederilor prezentei dispoziţii se încredinţează Direcţia Generală Buget-Finanţe, Resurse Umane prin Serviciul Resurse Umane.

**Art. 4.** Prezenta dispoziție se comunică prin e-mail Direcției Generale Buget-Finanțe, Resurse Umane-Serviciul Resurse Umane, funcționarilor publici din cadrul Consiliului Județean Cluj, precum și Prefectului Județului Cluj.

**PREŞEDINTE, CONTRASEMNEAZĂ:**

**Alin Tișe SECRETAR GENERAL AL JUDEŢULUI**

**Simona Gaci**

***Anexa***

***la Dispoziția nr. 466/2021***

PROCEDURA

privind desemnarea consilierului de etică pentru personalul din aparatul de specialitate al Consiliului Județean Cluj

**Art.1. (1)** În scopul respectării şi monitorizării implementării principiilor şi normelor de conduită de către funcţionarii publici, consilierul de etică exercită un rol activ în domeniul prevenirii încălcării normelor de conduită prevăzute de Codul administrativ.

**(2)** În exercitarea rolului activ de prevenire a încălcării principiilor şi normelor de conduită, consilierul de etică îndeplineşte următoarele atribuţii:

a) monitorizează modul de aplicare şi respectare a principiilor şi normelor de conduită de către funcţionarii publici din cadrul autorităţii sau instituţiei publice şi întocmeşte rapoarte şi analize cu privire la acestea;

b) desfăşoară activitatea de consiliere etică, pe baza solicitării scrise a funcţionarilor publici sau la iniţiativa sa atunci când funcţionarul public nu i se adresează cu o solicitare, însă din conduita adoptată rezultă nevoia de ameliorare a comportamentului acestuia;

c) elaborează analize privind cauzele, riscurile şi vulnerabilităţile care se manifestă în activitatea funcţionarilor publici din cadrul autorităţii sau instituţiei publice şi care ar putea determina o încălcare a principiilor şi normelor de conduită, pe care le înaintează conducătorului autorităţii sau instituţiei publice, şi propune măsuri pentru înlăturarea cauzelor, diminuarea riscurilor şi a vulnerabilităţilor;

d) organizează sesiuni de informare a funcţionarilor publici cu privire la normele de etică, modificări ale cadrului normativ în domeniul eticii şi integrităţii sau care instituie obligaţii pentru autorităţile şi instituţiile publice pentru respectarea drepturilor cetăţenilor în relaţia cu administraţia publică sau cu autoritatea sau instituţia publică respectivă;

e) semnalează practici sau proceduri instituţionale care ar putea conduce la încălcarea principiilor şi normelor de conduită în activitatea funcţionarilor publici;

f) analizează sesizările şi reclamaţiile formulate de cetăţeni şi de ceilalţi beneficiari ai activităţii autorităţii sau instituţiei publice cu privire la comportamentul personalului care asigură relaţia directă cu cetăţenii şi formulează recomandări cu caracter general, fără a interveni în activitatea comisiilor de disciplină;

g) poate adresa în mod direct întrebări sau aplica chestionare cetăţenilor şi beneficiarilor direcţi ai activităţii autorităţii sau instituţiei publice cu privire la comportamentul personalului care asigură relaţia cu publicul, precum şi cu privire la opinia acestora despre calitatea serviciilor oferite de autoritatea sau instituţia publică respectivă.

**(3)** Procentul aferent atribuţiilor funcţionarului public în exercitarea funcţiei publice pe care o deţine, este de 75% (6 ore/zi), iar procentul aferent atribuţiilor funcţionarului public în exercitarea calităţii de consilier de etică, din totalul atribuţiilor din fişa postului, este de 25% (2 oră/zi).

Art.2. Dosarele de candidatură se pot depune de către funcţionarii publici din cadrul aparatului de specialitate al Consiliului Județean Cluj, în termen de 5 zile lucrătoare de la data comunicării prezentei dispoziții, la camera 305 – Serviciul Resurse Umane, de luni până joi între orele 800-1500 și vineri între orele 800-1200. Relaţii suplimentare se pot obţine la tel. 0372640025.

Art.3. (1) Funcţionarii publici care manifestă opţiunea de a dobândi calitatea de consilier de etică depun un dosar de candidatură în termenul stabilit, care cuprinde următoarele documente:

a) scrisoare de intenţie, din care să rezulte cel puţin următoarele informaţii: motivaţia funcţionarului public pentru a dobândi calitatea de consilier de etică, asumarea faptului că

prezintă deschidere şi disponibilitate pentru îndeplinirea atribuţiilor ce revin consilierului de etică, precum şi argumentele care îl recomandă pentru a îndeplini calitatea de consilier de etică;

b) copie a actului administrativ de numire a funcţionarului public în funcţia publică deţinută, certificată pentru conformitate cu originalul de către responsabilul din cadrul compartimentului de resurse umane al autorităţii sau instituţiei publice;

c) copie a diplomei de licenţă certificate pentru conformitate cu originalul de către responsabilul din cadrul compartimentului de resurse umane al autorităţii sau instituţiei publice;

d) declaraţia de integritate, potrivit dispoziţiilor art. 452 alin. (7) din Ordonanţa de urgenţă a Guvernului nr. 57/2019, cu modificările şi completările ulterioare.

(2) Formatul standard al declaraţiei de integritate este prevăzut în anexa nr. 1 din Hotărârea Guvernului nr. 931/2021 privind procedura de desemnare, atribuţiile, modalitatea de organizare a activităţii şi procedura de evaluare a performanţelor profesionale individuale ale consilierului de etică, precum şi pentru aprobarea modalităţii de raportare a instituţiilor şi autorităţilor în scopul asigurării implementării, monitorizării şi controlului respectării principiilor şi normelor privind conduita funcţionarilor publici.

Art.4. Persoana desemnată din cadrul Consiliului județean Cluj să verifice îndeplinirea condiţiilor prevăzute la art. 452 alin. (6) din Ordonanţa de urgenţă a Guvernului nr. 57/2019, cu modificările şi completările ulterioare, pe baza dosarelor de candidatură depuse de funcţionarii publici, este doamna Tomuș Maria-Daniela, consilier Serviciul Resurse Umane.

**Art.5**.Selecția și verificarea dosarelor de candidatură depuse de către funcţionarii publici se face în termen de 2 zile lucrătoare de la data expirării termenului de la art. 2.

Art.6. (1) Pentru funcţionarii publici care au depus dosare de candidatură și îndeplinesc condiţiile prevăzute la art. 452 alin. (6) din Ordonanţa de urgenţă a Guvernului nr. 57/2019, cu modificările şi completările ulterioare, Președintele Consiliului Județean Cluj împreună cu doamna Tămaș Camelia-Laura, consilier la Serviciul Resurse Umane va organiza un interviu în cadrul căruia se vor testa:

- abilităţile de comunicare;

- cunoştinţele teoretice cu privire la normele şi standardele de conduită prevăzute în partea a VI-a titlul II capitolul V secţiunea a 2-a din acelaşi act normativ.

(2) Interviul se notează pe baza criteriilor şi a punctajelor stabilite la alin. (1).

(3) Punctajul maxim acordat este de 100 puncte.

(4)Punctajele obţinute de fiecare dintre candidaţi şi menţiunea «admis» ori «respins» se comunică în scris fiecărui candidat.

(5) Sunt declaraţi admişi la interviu candidaţii care au obţinut punctajul minim de 70.

(6) Președintele Consiliului Județean Cluj îl desemnează consilier de etică pe funcţionarul public care a depus dosar de candidatură, îndeplineşte condiţiile prevăzute la art. 452 alin. (6) din Ordonanţa de urgenţă a Guvernului nr. 57/2019, cu modificările şi completările ulterioare, şi a fost declarat „admis“ la interviul organizat în condiţiile prevăzute la alin. (1).

Art.7. (1) În situaţia în care, la expirarea perioadei de depunere a dosarelor de candidatură, niciun funcţionar public nu a depus un dosar de candidatură compartimentul de resurse umane va efectua o analiză cu privire la funcţionarii publici care îndeplinesc condiţiile prevăzute la art. 452 alin. (6) lit. a)-c) din Ordonanţa de urgenţă a Guvernului nr. 57/2019, cu modificările şi completările ulterioare pe care o prezintă Președintelui Consiliului Județean Cluj.

(2) Pe baza analizei prevăzute la alin. (1), conducătorul autorităţii sau instituţiei publice solicită funcţionarului public sau, după caz, funcţionarilor publici care îndeplineşte/ îndeplinesc condiţiile prevăzute la art. 452 alin. (6) lit. a)-c) din Ordonanţa de urgenţă a Guvernului nr. 57/2019, cu modificările şi completările ulterioare, să îi comunice, în termen de două zile lucrătoare, dacă îndeplineşte/îndeplinesc condiţia prevăzută la art. 452 alin. (6) lit. d) din acelaşi act normativ.

(3) Funcţionarii publici care îndeplinesc condiţiile prevăzute la art. 452 alin. (6) lit. a)-d) din Ordonanţa de urgenţă a Guvernului nr. 57/2019, cu modificările şi completările ulterioare, pot depune dosar de candidatură în termen de două zile lucrătoare de la expirarea termenului prevăzut la alin. (2).

(4) Verificarea îndeplinirii de către funcţionarii publici care au depus dosare de candidatură a condiţiilor prevăzute la art. 452 alin. (6) din Ordonanţa de urgenţă a Guvernului nr. 57/2019, cu modificările şi completările ulterioare, se face de către persoana desemnată. Rezultatul verificării se comunică conducătorului autorităţii sau instituţiei publice, în termen de două zile lucrătoare de la data expirării termenului prevăzut la alin. (3).

(5) Prevederile art. 6 se aplică în mod corespunzător.

Art. 8. (1) În situaţia în care niciun funcţionar public nu depune dosar de candidatură în condiţiile prevăzute la art. 7 alin. (3), Președintele Consiliului Județean Cluj solicită unui funcţionar public care îndeplineşte condiţiile prevăzute la art. 452 alin. (6) lit. a)-c) din Ordonanţa de urgenţă a Guvernului nr. 57/2019, cu modificările şi completările ulterioare, să completeze declaraţia de integritate potrivit dispoziţiilor art. 452 alin. (7) din acelaşi act normativ.

(2) Declaraţia de integritate se completează de funcţionarul public şi se prezintă Președintelui Consiliului Județean Cluj în termen de maximum 3 zile lucrătoare de la data solicitării acesteia.

(3) În situaţia în care funcţionarul public îndeplineşte condiţiile prevăzute la art. 452 alin. (6) din Ordonanţa de urgenţă a Guvernului nr. 57/2019, cu modificările şi completările ulterioare, Președintele Consiliului Județean Cluj îl desemnează consilier de etică în condiţiile prevăzute la art. 9 .

Art. 9. (1) În termen de 10 zile calendaristice de la data finalizării procedurii de desemnare a consilierului de etică, se va emite de către Președintele Consiliului Județean Cluj actul administrativ de desemnare, care va fi comunicat consilierului de etică în termen de 5 zile lucrătoare.

**(2)** Atribuțiile funcţionarului public în exercitarea calităţii de consilier de etică sunt prevăzute în fișa postului anexată la actul administrativ de desemnare.

Art. 10. (1) Consilierul de etică este desemnat pe o perioadă de 3 ani, prin act administrativ al Președintelui Consiliului Județean Cluj, în vederea respectării, monitorizării şi prevenirii încălcării principiilor şi normelor de conduită de către funcţionarii publici din cadrul autorităţii şi instituţiei publice.

(2) În situaţia încetării calităţii de consilier de etică în condiţiile prevăzute la art. 456 alin. (1) din Ordonanţa de urgenţă a Guvernului nr. 57/2019, cu modificările şi completările ulterioare, Președintelui Consiliului Județean Cluj, la propunerea compartimentului de resurse umane, emite actul administrativ prevăzut la art. 3 din Hotărârea Guvernului nr. 931/2021 privind procedura de desemnare, atribuţiile, modalitatea de organizare a activităţii şi procedura de evaluare a performanţelor profesionale individuale ale consilierului de etică, precum şi pentru aprobarea modalităţii de raportare a instituţiilor şi autorităţilor în scopul asigurării implementării, monitorizării şi controlului respectării principiilor şi normelor privind conduita funcţionarilor publici.

(3) Funcţionarul public care a îndeplinit calitatea de consilier de etică are posibilitatea de a-şi depune dosarul de candidatură în vederea dobândirii calităţii de consilier de etică în condiţiile prevăzute la art. 452 alin. (2) din Ordonanţa de urgenţă a Guvernului nr. 57/2019, cu modificările şi completările ulterioare.

(4) Pe perioada desfăşurării activităţii în cadrul autorităţii sau instituţiei publice, în cazul prevăzut la alin. (3) acelaşi funcţionar public poate deţine statutul temporar de consilier de etică pentru o durată de 6 ani.

Art.11. (1) În termen de 10 zile calendaristice de la desemnarea consilierului de etică se elaborează fişa postului corespunzătoare funcţiei publice deţinute de consilierul de etică, astfel:

a) superiorul ierarhic nemijlocit al funcţionarului public desemnat consilier de etică înaintează compartimentului de resurse umane din cadrul Consiliului Județean Cluj propunerea privind conţinutul fişei postului corespunzătoare funcţiei publice deţinute de consilierul de etică. La elaborarea propunerii se respectă procentul din atribuţii rezultat din aplicarea dispoziţiilor art. 1 alin. (3);

b) compartimentul de resurse umane elaborează fişa postului corespunzătoare funcţiei publice deţinute de consilierul de etică, pe baza propunerii întocmite şi transmise în condiţiile prevăzute la lit. a) şi prin completarea cu atribuţiile prevăzute la art. 454 din Ordonanţa de urgenţă a Guvernului nr. 57/2019, cu modificările şi completările ulterioare. La elaborarea fişei postului se respectă procentul din atribuţii stabilit potrivit dispoziţiilor dispoziţiilor art. 1 alin. (3);

c) fişa postului elaborată potrivit dispoziţiilor lit. b) se semnează de către superiorul ierarhic nemijlocit al funcţionarului public desemnat consilier de etică şi, dacă este cazul, de contrasemnatarul acesteia şi se transmite spre aprobare conducătorului autorităţii sau instituţiei publice;

d) fişa postului aprobată potrivit dispoziţiilor lit. c) se înmânează consilierului de etică, pentru luare la cunoştinţă prin semnătură.

(2) Formatul standard al fişei postului corespunzătoare funcţiei publice deţinute de consilierul de etică este prevăzut în anexa nr. 2 la Hotărârea Guvernului nr. 931/2021 privind procedura de desemnare, atribuţiile, modalitatea de organizare a activităţii şi procedura de evaluare a performanţelor profesionale individuale ale consilierului de etică, precum şi pentru aprobarea modalităţii de raportare a instituţiilor şi autorităţilor în scopul asigurării implementării, monitorizării şi controlului respectării principiilor şi normelor privind conduita funcţionarilor public.

**PREŞEDINTE, CONTRASEMNEAZĂ:**

**Alin Tișe SECRETAR GENERAL AL JUDEŢULUI**

**Simona Gaci**